
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Πολεοδόμηση περιοχών δεύτερης κατοικίας μέσα 
στις Ζ.Ο.Ε. και σχετικές ρυθμίσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις της παρ. 4 του άρθρου 42 του Ν. 
1337/83 «επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (ΦΕΚ 
33/Α'), όπως τροποποιήθηκε με το άρθρο 35 του Ν. 
1545/85 (ΦΕΚ 91 /Α') και την παρ. 3 του άρθρου 43 
του Ν. 2145/93» (ΦΕΚ 88/Α ). 

2. Τις διατάξεις της παρ. 1 εδ. ιδ' του άρθρου 23 
του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α'). 

3. Την Υ. 1958/22.12.1992 κοινή απόφαση του 
Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων «ανάθεση αρμο¬ 
διοτήτων στους Υφυπουργούς Περιβάλλοντος, Χω¬ 
ροταξίας και Δημοσίων Έργων Χρήστο Κατσιγιάννη 
και Γεώργιο Βουλγαράκη» (ΦΕΚ 744/Β - ). 

4. Τις διατάξεις του άρθρου 29Α του Ν. 1558/ 
1985, όπως αυτό προστέθηκε με το άρθρο 27 του 
Ν. 2081/92 (ΦΕΚ 154/Α'), και το γεγονός ότι από 
τις κανονιστικές διατάξεις αυτού του διατάγματος 
δεν προκαλείται δαπάνη σε βάρος του κρατικού 
προϋπολογισμού και των προϋπολογισμών των οι¬ 
κείων Ο.Τ.Α. 

5. Τις 498/1993, 587/1993 και 621/1993 γνω¬ 
μοδοτήσεις του Συμβουλίου της Επικράτειας, με 
πρόταση του Υφυπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 
Ορισμοί. 

1. Για την εφαρμογή αυτού του διατάγματος πε¬ 
ριοχή δεύτερης κατοικίας μέσα σε Ζώνη Οικιστικού 
Ελέγχου χαρακτηρίζεται η περιοχή που χρησιμο¬ 


ποιείται για την παραμονή ατόμων πλέον του 24ώ- 
ρου για διακοπές ή αναψυχή. 

Η δεύτερη κατοικία μπορεί να ανήκει ή να ενοικιά¬ 
ζεται στα παραμένοντα σε αυτήν άτομα. 

2. Διαμορφωμένη περιοχή δεύτερης κατοικίας 
θεωρείται εκείνη που περιλαμβάνει δομημένα τμή¬ 
ματα καθώς και αδόμητες περιοχές άμεσα συνδεδε- 
μένες με τα δομημένα τμήματα και που έχει ποσο¬ 
στό κτιρίων με κύρια χρήση δεύτερης κατοικίας με¬ 
γαλύτερο του 60% του συνόλου των κτιρίων. 

3. Δομημένα τμήματα θεωρούνται εκείνα που 
πληρούν αθροιστικά τις εξής προϋποθέσεις: 

α) Περιλαμβάνουν τουλάχιστον 30 δομημένες 
ιδιοκτησίες. Ως δομημένη ιδιοκτησία θεωρείται 
εκείνη που έχει κτίριο με ελάχιστη επιφάνεια κάλυ¬ 
ψης 40 τ.μ. 

β) Έχουν τέτοια πυκνότητα δόμησης ώστε σε 
κάθε δομημένη ιδιοκτησία να αναλογούν το πολύ 
2.000 τ.μ. της συνολικής έκτασης της περιοχής συ¬ 
μπεριλαμβανομένων και των τυχόν υφισταμένων 
κοινοχρήστων χώρων. 

γ) Τα κτίρια απέχουν μεταξύ τους το πολύ 60 μέ¬ 
τρα. Τα δομημένα τμήματα ορίζονται από την τεθλα¬ 
σμένη γραμμή που ενώνει τα ακραία τους κτί- 
σματα. 

4. Πυκνοδομημένη περιοχή δεύτερης κατοικίας 
θεωρείται εκείνη που πληροί αθροιστικά τις εξής 
προϋποθέσεις: 

α) Περιλαμβάνει τουλάχιστον 40 δομημένες ιδιο¬ 
κτησίες. Ως δομημένη ιδιοκτησία θεωρείται εκείνη 
που έχει κτίριο με ελάχιστη επιφάνεια κάλυψης 40 
τ.μ. 

β) Έχει τέτοια πυκνότητα δόμησης, ώστε σε κάθε 
δομημένη ιδιοκτησία να αναλογούν, το πολύ, 1.500 
τ.μ. της συνολικής έκτασης της περιοχής, συμπερι¬ 
λαμβανομένων και των τυχόν υφισταμένων κοινο¬ 
χρήστων χώρων. 

γ) Τα κτίρια απέχουν μεταξύ τους, το πολύ, 50 μ. 
Οι πυκνοδομημένες περιοχές ορίζονται από την τε¬ 
θλασμένη γραμμή που ενώνει τα ακραία τους κτί- 
σματα. 

Άρθρο 2 

Περιοχές που πολεοδομούνται. 

1. Με το παρόν διάταγμα πολεοδομούνται περιο¬ 
χές δεύτερης κατοικίας μέσα σε εγκεκριμένες Ζώ¬ 
νες Οικιστικού Ελέγχου. 

2. Προϋπόθεση για την πολεοδόμηση των παρα¬ 
πάνω περιοχών είναι η σύνταξη και έγκριση Σχεδίου 
Ανάπτυξης Περιοχών Δεύτερης Κατοικίας (ΣΧΑΠ), 
σύμφωνα με το άρθρο 3 του παρόντος διατάγμα¬ 
τος. 

Κατ’ εξαίρεση, είναι δυνατή, χωρίς την προηγού¬ 
μενη σύνταξη και έγκριση του ΣΧΑΠ, η πολεοδό¬ 
μηση των διαμορφωμένων περιοχών β' κατοικίας 
των νομών Αττικής και Θεσσαλονίκης οι οποίες υπά¬ 
γονται στις διατάξεις των Ν. 1515/85 (ΦΕΚ 18/Α') 
και Ν. 1561/85 (ΦΕΚ 148/Α) (Ρυθμιστικό Σχέδιο 
Αθήνας και Θεσσαλονίκης, αντίστοιχα) και καθορί¬ 
ζονται ως περιοχές δεύτερης κατοικίας μέσα σε 
εγκεκριμένες ΖΟΕ. 

3. Δεν επιτρέπεται η πολεοδόμηση περιοχών δεύ¬ 
τερης κατοικίας, εφόσον είναι αντίθετη με τους 
όρους προστασίας του φυσικού και πολιτιστικού πε¬ 
ριβάλλοντος, με τις αρχές της πολεοδομικής επι¬ 
στήμης και τους γενικότερους αναπτυξιακούς στό¬ 
χους, μέσα στους οποίους περιλαμβάνεται και η δια¬ 
φύλαξη γεωργικής γης ψηλής παραγωγικότητας. 

Άρθρο 3 

Σχέδιο Ανάπτυξης Περιοχών Δεύτερης Κατοικίας. 

1. Το Σχέδιο Ανάπτυξης περιοχών β' κατοικίας 
(ΣΧΑΠ) προσδιορίζει το επιθυμητό μέγεθος ανάπτυ¬ 
ξης και τον τρόπο ανάπτυξης (κανονιστικοί όροι, 
ΖΕΠ, ΖΑΑ, συνεταιριστική δόμηση) των προς πολε¬ 
οδόμηση περιοχών, λαμβάνονται υπόψη χωροταξι¬ 
κές κατευθύνσεις και σχέδια ρύθμισης χρήσεων γης 
της ευρύτερης περιοχής. 

Το ΣΧΑΠ περιέχει κυρίως πρόταση για την κατ’ 
αρχήν οριοθέτηση των περιοχών των καταλλήλων 
και ικανών για την κάλυψη αναγκών δεύτερης κατοι¬ 
κίας με βάση τα υφιστάμενα οικιστικά κέντρα της 
ευρύτερης περιοχής και τις προοπτικές της δημο- 
γραφικής εξέλιξής τους και γενικότερης ανάπτυξής 
τους, τη διάταξη των λοιπών δραστηριοτήτων στον 
ευρύτερο χώρο, τα συστήματα επικοινωνίας, τις πε¬ 
ριβαλλοντικές και εδαφομορφολογικές συνθήκες 
του ευρύτερου χώρου, ιδίως όμως τα ανώτατα όρια 
ανάπτυξης των περιοχών άνευ αλλοιώσεως της φυ¬ 
σιογνωμίας ή υποβάθμισης της ποιότητας ζωής. 

2. Το Σχέδιο Ανάπτυξης Περιοχών β' κατοικίας 
αναφέρεται σε ένα δήμο ή κοινότητα ή και σε ομάδα 
δήμων και κοινοτήτων, που βρίσκονται σε λειτουρ¬ 
γική εξάρτηση μεταξύ τους. 

3. Το Σχέδιο Ανάπτυξης Περιοχών β' κατοικίας 
εγκρίνεται με απόφαση του Υπουργού Περιβάλλο¬ 
ντος, Χωροταξίας και Δημοσίων Έργων μετά από ει¬ 


σήγηση της αρμόδιας Δ/νσης Χωροταξίας και γνώμη 
του Κεντρικού Συμβουλίου Χωροταξίας, Οικισμού 
και Περιβάλλοντος. 

Άρθρο 4 

Πολεοδόμηση Περιοχών. 

1. Για κάθε περίπτωση πολεοδόμησης περιοχών 
δεύτερης κατοικίας κατά τα άρθρα 2 και 3 του παρό¬ 
ντος συντάσσεται πολεοδομική μελέτη ή σχέδιο 
άμεσης πολεοδομικής οργάνωσης (ΣΑΠΟ), το οποίο 
συντάσσεται μόνο σε πυκνοδομημένες περιοχές 
δεύτερης κατοικίας που έχουν διαμορφωθεί μέχρι 
την 28.5.1993, ημερομηνία έναρξης ισχύος του Ν. 
2145/1993 και χρήζουν άμεσης πολεοδομικής αντι¬ 
μετώπισης, συνεπεία των έντονων πολεοδομικών 
προβλημάτων που συνεπάγονται ιδιαιτέρως δυσμε¬ 
νείς επιπτώσεις στους όρους διαβίωσης των κατοί¬ 
κων και το εν γένει οικιστικό και φυσικό περιβάλλον, 
όπως είναι κυρίως υποτυπώδες οδικό δίκτυο, ανα¬ 
σφάλεια διακίνησης πεζών και οχημάτων, έλλειψη 
κοινοχρήστων και κοινωφελών χώρων και εν γένει 
έργων υποδομής. Μαζί με τις πυκνοδομημένες πε¬ 
ριοχές δύναται να εντάσσονται και οι απολύτως ανα¬ 
γκαίες συνεχόμενες αδόμητες εκτάσεις για τη δη¬ 
μιουργία κοινοχρήστων χώρων και λειτουργιών. Η 
επιλογή του τρόπου πολεοδόμησης γίνεται με από¬ 
φαση του Υπουργού Περιβάλλοντος, Χωροταξίας 
και Δημοσίων Έργων, μετά από γνώμη του οικείου 
ΟΤΑ, ο οποίος γνωμοδοτεί εντός προθεσμίας ενός 
(1) μηνός από τη λήψη του σχετικού εγγράφου. Αν 
περάσει άπρακτη η προθεσμία αυτή, δεν εμποδίζε¬ 
ται η πρόοδος της διαδικασίας. Στην απόφαση του 
Υπουργού με την οποία επιλέγεται ως διαδικασία 
πολεοδόμησης το ΣΑΠΟ, βεβαιώνεται αιτιολογη¬ 
μένα ότι για τη συγκεκριμένη περιοχή συντρέχουν οι 
προϋποθέσεις υπό τις οποίες και μόνον είναι δυνα¬ 
τόν να εφαρμοσθεί το ΣΑΠΟ. 

Περιοχές για τις οποίες, μέχρι της ισχύος του πα¬ 
ρόντος διατάγματος, έχει συνταχθεί πολεοδομική 
μελέτη και έχει τηρηθεί από τον οικείο Δήμο ή Κοι¬ 
νότητα η διαδικασία του άρθρου 3 του από 
17.7.1923 Ν. Δ/τος δεν πολεοδομούνται με ΣΑΠΟ. 

2. Η κίνηση της διαδικασίας πολεοδόμησης γίνε¬ 
ται από τον οικείο Δήμο ή Κοινότητα, ή από τους εν- 
διαφερόμενους Δήμους ή Κοινότητες από κοινού. Η 
διαδικασία μπορεί επίσης να κινηθεί και από το 
Υπουργείο Περιβάλλοντος, Χωροταξίας και Δημο¬ 
σίων Έργων μετά από σχετική ενημέρωση του Δή¬ 
μου ή της Κοινότητας. 

3. Η πολεοδομική μελέτη ή το σχέδιο άμεσης πο¬ 
λεοδομικής οργάνωσης εναρμονίζεται με τις κατευ¬ 
θύνσεις του Γενικού Πολεοδομικού Σχεδίου του οι¬ 
κισμού που βρίσκεται σε λειτουργική εξάρτηση με 
τις υπό μελέτη περιοχές, εφόσον υπάρχει και του 
Σχεδίου Ανάπτυξης Περιοχών Δεύτερης Κατοικίας 
και εξειδικεύει τις προτάσεις και τα σχετικά προ- 
γράμματά τους. 

4. Η πολεοδόμηση γίνεται κατά ενότητες. Ο κα¬ 
θορισμός του μεγέθους και των ορίων των ενοτήτων 
γίνεται έτσι ώστε να εξασφαλίζεται η πλέον ενδε- 
δειγμένη οργάνωση των περιοχών δεύτερης κατοι¬ 
κίας με την πρόβλεψη των απαραιτήτων εξυπηρετή¬ 
σεων των κατοίκων τους και απόκτηση γης για κοι¬ 
νόχρηστους και κοινωφελείς χώρους. 

5. Ο συντελεστής δόμησης για τις περιοχές δεύ¬ 
τερης κατοικίας δεν μπορεί να είναι μεγαλύτερος 
από 0,4 και ο αριθμός των ορόφων των κτιρίων μεγα¬ 
λύτερος των δύο (2). 

Για την κατασκευή κτισμάτων κοινής ωφέλειας ο 
συντελεστής δόμησης μπορεί να είναι μεγαλύτερος 
του 0,4, όχι όμως μεγαλύτερος του 0,8. 

Αρθρο 5 

Πολεοδομική μελέτη. 

1. Οι πολεοδομικές μελέτες που ανατίθενται σύμ¬ 
φωνα με τις διατάξεις του παρόντος διατάγματος 
εκπονούνται σε οριζοντιογραφικό, υψομετρικό και 
κτηματογραφικό διάγραμμα κλίμακας 1:1.000 ή 
1:500 με ορθογώνιες συντεταγμένες, εξηρτημένο 
από το Εθνικό Γεωδαιτικό Σύστημα Αναφοράξ 
(ΕΓΣΑ 87), και περιλαμβάνουν τους απαραίτητους 
χάρτες, διαγράμματα και κείμενα, ώστε να περιέ¬ 
χουν όλα τα απαιτούμενα κατά το παρόν διάταγμα 
στοιχεία. 

Στις διαμορφωμένες περιοχές δεύτερης κατοι¬ 
κίας, εφόσον η έκταση των δομημένων τμημάτων 
μίας ή περισσοτέρων ενοτήτων από κοινού δεν είναι 
μικρότερη του 70% της συνολικής έκτασης των ενο¬ 
τήτων αυτών, μπορεί με απόφαση του Υπουργού 
Περιβάλλοντος, Χωροταξίας και Δημοσίων Έργων 
στην περίπτωση που δεν υπάρχει κτηματογραφικό 
διάγραμμα, με ορθογώνιες συντεταγμένες να εγκρί- 
νεται η σύνταξη της πολεοδομικής μελέτης βάσει 
απλού κτηματογραφικού διαγράμματος. Οι διατά¬ 
ξεις του προηγούμενου εδαφίου δεν έχουν εφαρ¬ 
μογή σε διαμορφωμένες περιοχές στις οποίες από 
το Σχέδιο Ανάπτυξης προτείνεται ως τρόπος ανά¬ 
πτυξης της περιοχής, Ζώνη Ενεργού Πολεοδομίας ή 
Ζώνη Αστικού Αναδασμού, κατά το άρθρο 10 του 
παρόντος διατάγματος. 

2. Η πολεοδομική μελέτη περιλαμβάνει: 

α) την οριστικοποίηση των ορίων των προς πολεο¬ 
δόμηση περιοχών και τα όρια της κάθε ενότητας 

β) την κατανομή των πληθυσμιακών μεγεθών του 
σχεδίου ανάπτυξης περιοχών δεύτερης κατοικίας 
κατά ενότητα, ή στην περίπτωση μη ύπαρξης τέ¬ 
τοιου σχεδίου, στις περιπτώσεις του δευτέρου εδα¬ 
φίου της παραγρ. 2 του άρθρου 2, την πρόβλεψη 
των πληθυσμιακών μεγεθών και περιβαλλοντικών 
δυνατοτήτων. Επίσης περιλαμβάνει τη γενική πρό¬ 
ταση πολεοδομικής οργάνωσης των ενοτήτων, την 
εκτίμηση των αναγκών γης σε κοινόχρηστους και 
κοινωφελείς χώρους κατά ενότητα βάσει της χωρη¬ 
τικότητας της ενότητητας σε κατοίκους και την επι¬ 


λογή των τρόπων ανάπτυξης ή αναμόρφωσης με τον 
καθορισμό των αντίστοιχων ζωνών και την εκτίμηση 
των αναμενομένων επιπτώσεων στην ευρύτερη πε¬ 
ριοχή καθώς και στο φυσικό περιβάλλον. 

γ) τους αναγκαίους κοινόχρηστους και κοινωφε¬ 
λείς χώρους 

δ) τους οικοδομήσιμους χώρους 
ε) τις χρήσεις γης και τους σχετικούς περιορι¬ 
σμούς, απαγορεύσεις ή υποχρέωσεις 
στ) τους όρους και περιορισμούς δόμησης 
ζ) τυχόν όρους που αφορούν στα δόμικά υλικά, 
στον τρόπο κατασκευής και στην αισθητική εμφά¬ 
νιση των κτιρίων, στον τρόπο διαμόρφωσης, χρήσης 
και σύνδεσης των ακάλυπτων χώρων με τους κοινό¬ 
χρηστους χώρους της περιοχής 
η) την εκτίμηση των αναγκών και δυνατοτήρων για 
ύδρευση, αποχέτευση, ηλεκτροδότηση και τηλεφω- 
νοδότηση 

θ) την κατά προσέγγιση έκταση γης που προκύ¬ 
πτει από τις εισφορές κατά τα οριζόμενα στο άρθρο 
8 του παρόντος διατάγματος υπολογισμένη με τις 
ενδείξεις του κτηματογραφικού διαγράματος, τις ει¬ 
σφορές σε χρήμα, τη σύγκριση των παραπάνω με 
την εκτίμηση των αναγκών, σε γη και έργα ανάπτυ¬ 
ξης της ενότητας και την πρόταση κατανομής τους 
κατά ενότητα ή περιοχή 

ι) την ιεράρχηση εφαρμογής κατά φάσεις, προτε¬ 
ραιότητες εκτέλεσης έργων, καθώς και τους φορείς 
και τους τρόπους παρέμβασης 
ια) κάθε άλλη ρύθμιση επιβαλλόμενη από πολεο- 
δομικούς και περιβαλλοντικούς λόγους 
ιβ) έκθεση που να περιγράφει και αιτιολογεί τις 
προτεινόμενες από τη μελέτη ρυθμίσεις. 

3. Από τα περιεχόμενα στην πολεοδομική μελέτη 
στοιχεία εγκρίνονται. 
α) το πολεοδομικό σχέδιο, 
β) ο πολεοδομικός σχεδιασμός. 

Αρθρο 6 

Σχέδιο Αμεσης Πολεοδομικής Οργάνωσης 
(ΣΑΠΟ). 

1. Το Σχέδιο Αμεσης Πολεοδομικής Οργάνσης 
(ΣΑΠΟ) το οποίο συντάσσεται στις περιοχές του 
πρώτου εδαφίου της παρ. 1 του άρθρου 4, αποτελεί 
τρόπο πολεοδόμησης περιοχών δεύτερης κατοικίας 
και αποσκοπεί στην άμεση ένταξη της περιοχής σε 
σχέδιο, στον καθορισμό των κοινοχρήστων και κοι¬ 
νωφελών χώρων που είναι απαραίτητοι για τη γενική 
πολεοδομική οργάνωση της περιοχής, καθώς και 
στη διατύπωση κατευθύνσεων για την εφαρμογή 
του σχεδίου αυτού. 

Με την έγκριση του ΣΑΠΟ, εκτός των άλλων, 
εγκρίνονται και όλοι οι χώροι που έχουν αφεθεί σε 
κοινή χρήση, όπως αποτυπώνονται στο διάγραμμα 
της επομένης παραγράφου 2 εφόσον το πλάτος 
τους δεν καθορίζεται από το ΣΑΠΟ κατά την παρ. 2γ 
του παρόντος. 

2. Το ΣΑΠΟ εκπονείται σε οριζοντιογραφικό - 
υψομετρικό και κτηματογραφικό διάγραμμα σε κλί- 

μακα 1:1.000 ή 1:500 με ορθογώνιες συντεταγμέ¬ 
νες εξηρτημένο από το Εθνικό Γεωδαιτικό Σύστημα 
Αναφοράς (ΕΓΣΑ 87) και περιλαμβάνει τους απαραί¬ 
τητους χάρτες, διαγράμματα και κείμενα ώστε να 
περιέχει όλα τα απαιτούμενα κατά το παρόν διά¬ 
ταγμα στοιχεία. 

Στις διαμορφωμένες περιοχές δεύτερης κατοι¬ 
κίας εφόσον η έκταση των δομημένων τμημάτων 
μίας ή περισσοτέρων ενοτήτων από κοινού δεν είναι 
μικρότερη του 70% της συνολικής έκτασης των ενο¬ 
τήτων αυτών, μπορεί με απόφαση του Υπουργού 
Περιβάλλοντος, Χωροταξίας και Δημοσίων Έργων 
στην περίπτωση που δεν υπάρχει κτηματογραφικό 
διάγραμμα, με ορθογώνιες συντεταγμένες να εγκρί- 
νεται η σύνταξη του ΣΑΠΟ βάσει απλού κτηματο- 
γραφικού διαγράμματος. 

Το ΣΑΠΟ περιλαμβάνει: 

α) τη γενική πρόταση πολεοδομικής οργάνωσης 
της περιοχής, την εκτίμηση των αναγκών γης σε κοι¬ 
νόχρηστους και κοινωφελείς χώρους κατά ενότητα 
βάσει της χωρητικότητας της ενότητας σε κατοί¬ 
κους και την κατανομή των πληθυσμιακών μεγεθών 
που προβλέπονται από το σχέδιο ανάπτυξης περιο¬ 
χών δεύτερης κατοικίας. Για τις περιοχές του δευτέ¬ 
ρου εδαφίου της παρ. 2 του άρθρου 2 του παρόντος 
διατάγματος το ΣΑΠΟ περιλαμβάνει επίσης την 
εκτίμηση των πληθυσμιακών μεγεθών και των περι- 
βάλλοντικών δυνατοτήτων των προς πολεοδόμηση 
περιοχών. 

β) την οριστικοποίηση των ορίων των προς πολεο¬ 
δόμηση περιοχών. 

γ) τον καθορισμό του βασικού οδικού δικτύου και 
των βασικών κοινοχρήστων και κοινωφελών χώ¬ 
ρων. 

δ) τα μεγάλα οικοδομικά τετράγωνα (ΜΟΤ) που 
περικλείονται από το βασικό οδικό δίκτυο ή και βασι¬ 
κούς κοινόχρησοτυς και κοινωφελείς χώρους. 

ε) τους όρους και περιορισμούς δόμησης, μεταξύ 
των οποίων μπορεί να περιλαμβάνονται κάι ειδικότε¬ 
ροι περιορισμοί ως προς την εφαρμογή του άρθρου 
11 του παρόντος διατάγματος. 

στ) τις χρήσεις γης και τους σχετικούς περιορι¬ 
σμούς και υποχρεώσεις. 

ζ) κατευθύνσεις σχεδιασμού στα μεγάλα οικοδο¬ 
μικά τετράγωνα. 

η) κάθε άλλη ρύθμιση επιβαλλόμενη από πολεο- 
δομικούς και περιβαλλοντικούς λόγους. 

θ) έκθεση που να περιγράφει και αιτιολογεί τις 
προτεινόμενες ρυθμίσεις. 

3. Από τα περιεχόμενα στο Σχέδιο Αμεσης Πολε¬ 
οδομικής Οργάνωσης στοιχεία εγκρίνονται: 
α) το πολεοδομικό σχέδιο, 
β) ο πολεοδομικός κανονισμός, 
γ) οι κατευθύνσεις σχεδιασμού στα Μ.Ο.Τ. 


Άρθρο 7 

Έγκριση της πολεοδομικής μελέτης 
και του ΣΑΠΟ. 

1. Η πολεοδομική μελέτη και το Σχέδιο Άμεσης 
Πολεοδομικής Οργάνωσης εγκρίνονται κατά τους 
ορισμούς της παρ. 1 του άρθρου 7 του Ν. 1337/83 

(Α' 33). 

2. Η έγκριση της πολεοδομικής μελέτης έχει τις 
συνέπειες έγκρισης σχεδίου πόλης κατά τις διατά¬ 
ξεις του Ν. Δ/τος της 17.7.1923 (Α’ 228). Τις αυτές 
συνέπειες έχει και η έγκριση του ΣΑΠΟ, μετά όπως 
από την έγκριση της πολεοδομικής μελέτης εντός 
των ΜΟΤ από το Νομάρχη. Γ ια την εισφορά σε γη και 
την εισφορά σε χρήμα εφαρμόζονται οι διατάξεις 
των άρθρων 8 και 9 του παρόντος Διατάγματος. 

Η έγκριση τροποποιήσεων εντός της πολεοδομη- 
μένης περιοχής και η έγκριση της πολ. μελέτης 
εντός των ΜΟΤ γίνεται με απόφαση του οικείου Νο¬ 
μάρχη, κατά τη διαδικασία του άρθρου 3 του Ν. Δ/ 
τος της 17.7.1923. Με τις τροποποιήσεις αυτές δεν 
δύναται να μειώνεται το συνολικό ποσοστό οδικού 
δικτύου, κοινοχρήστων και κοινωφελών χώρων που 
έχουν καθορισθεί με την εγκεκριμένη πολεοδομική 
μελέτη ή το ΣΑΠΟ. Πριν από την έγκριση της πολ. 
μελέτης εντός των ΜΟΤ δεν επιτρέπεται η χορή¬ 
γηση οικοδομικών αδειών. 

Γ ια τις περιπτώσεις Ζωνών Αστικού Αναδασμού 
και Ενεργού Πολεοδομίας, εφαρμόζονται επίσης 
αντίστοιχα και οι διατάξεις του άρθρου ί 0 του παρό¬ 
ντος διατάγματος. 

3. Η πολεοδομική μελέτη ή το σχέδιο άμεσης πο¬ 
λεοδομικής οργάνωσης είναι δυνατό να αναφέρεται 
στο σύνολο της περιοχής μελέτης ή και σε τμήμα της 
το οποίο πάντως πρέπει να αποτελεί ενότητα κατά 
τα οριζόμενα στην παρ. 4 του άρθρου 4 του παρό¬ 
ντος διατάγματος. 

Σε εξαιρετικές περιπτώσεις πολεοδομικής μελέ¬ 
της και εφόσον διαπιστώνονται προβλήματα στην 
προώθηση του συνόλου της ενότητας, όπως 
εμπλοκή με άλλους φορείς (Υπ. Γεωργίας, Υπουρ¬ 
γείο Πολιτισμού, ΟΤΑ), καθυστέρηση σύνταξης κτη- 
ματογραφικού διαγράμματος στο σύνολο της ενότη¬ 
τας, όπου αυτό απαιτείται, είναι δυνατόν, κατά την 
κρίση της αρμόδιας υπηρεσίας του Υπουργείου Πε¬ 
ριβάλλοντος, Χωροταξίας και Δημοσίων Έργων, να 
γίνει η έγκριση της πολεοδομικής μελέτης σε τμήμα 
ενότητας. Στην περίπτωση αυτή επιβάλλεται η σύ¬ 
νταξη πολεοδομικής προμελέτης σε ολόκληρη τη 
συγκεκριμένη ενότητα. Η πολεοδομική προμελέτη 
εγκρίνεται με απόφαση του Υπουργού Περιβάλλο¬ 
ντος, Χωροταξίας και Δημοσίων Έργων. 

Άρθρο 8 
Εισφορά σε γη. 

1. Οι ιδιοκτησίες, που εντάσσονται στο πολεοδο¬ 
μικό σχέδιο σύμφωνα με τις διατάξεις του παρόντος 

διατάγματος, υποχρεούνται να συμμετάσχουν με ει¬ 
σφορά σε γη στη δημιουργία των απαραίτητων κοι¬ 
νόχρηστων χώρων και γενικά στην ικανοποίηση κοι¬ 
νωφελών χρήσεων και σκοπών κατά τις επόμενες 
διατάξεις. 

2. Η εισφορά σε γη κατά την προηγούμενη παρά¬ 
γραφο αποτελείται από ποσοστό επιφάνειας κάθε 
ιδιοκτησίας το οποίο υπολογίζεται κατά τον ακό¬ 
λουθο τρόπο: 

α) Για τμήμα ιδιοκτησίας μέχρι 250 τ.μ. ποσοστό 
10%. 

β) Για τμήμα ιδιοκτησίας πάνω από 250 τ.μ. μέχρι 
500 τ.μ. ποσοστό 15%. 

γ) Για τμήμα ιδιοκτησίας πάνω από 500 τ.μ. μέχρι 
1.000 τ.μ. ποσοστό 20%. 

δ) Γ ια τμήμα ιδιοκτησίας πάνω από 1.000 τ.μ. μέ¬ 
χρι 4.000 τ.μ. ποσοστό 30%. 

ε) Γ ια τμήμα ιδιοκτησίας πάνω από 4.000 τ.μ. πο¬ 
σοστό 35%. 

2.1. Στις περιπτώσεις ένταξης της περιοχής σύμ¬ 
φωνα με το άρθρο 5 του παρόντος, ως εμβαδά ιδιο¬ 
κτησιών για τον υπολογισμό της συμμετοχής σε γη 
λαμβάνονται τα εμβαδά που είχαν οι ιδιοκτησίες 
κατά την έναρξη ισχύος της ΖΟΕ. 

Γ ια την εφαρμογή των παραπάνω εισφορών, ως 
ιδιοκτησία νοείται το άθροισμα των ιδιοκτησιών γης 
ενός και του αυτού ιδιοκτήτη που περιλαμβάνεται 
στα όρια της προς ένταξη περιοχής, η οποία δεν 
μπορεί να είναι μικρότερη της ενότητας, όπως αυτή 
ορίζεται στην παρ. 4 του άρθρου 4 του παρόντος. Σε 
περίπτωση εξ αδιαιρέτου συνιδιοκτησίας τα ποσο¬ 
στά εισφοράς γης εφαρμόζονται στο εμβαδόν που 
αντιστοιχεί στο ιδανικό μερίδιο κάθε συνιδιοκτήτη, 
όπως έχει διαμορφωθεί μέχρι την ένταξη ισχύος της 
ΖΟΕ. 

2.2. Στις περιπτώσεις πολεοδόμησης με το άρθρο 
6 του παρόντος ως εμβαδά ιδιοκτησιών για τον υπο¬ 
λογισμό της συμμετοχής σε γη λαμβάνονται τα εμ¬ 
βαδά που είχαν οι ιδιοκτησίες κατά την έναρξη 
ισχύος της ΖΟΕ. Ως ιδιοκτησία νοείται το άθροισμα 
των ιδιοκτησιών γης ενός και του αυτού ιδιοκτήτη 
μέσα σε κάθε Μ.Ο.Τ. Σε περίπτωση εξ αδιαιρέτου 
συνιδιοκτησίας τα ποσοστά εισφοράς γης εφαρμό¬ 
ζονται στο εμβαδόν που αντιστοιχεί στο ιδανικό με¬ 
ρίδιο κάθε συνιδιοκτήτη, όπως έχει διαμορφωθεί 
μέχρι την έναρξη ισχύος της Ζ.Ο.Ε. 

3. Η εισφορά σε γη πραγματοποιείται με την 
πράξη εφαρμογής του άρθρου 12 του Ν. 1337/83 
(ΦΕΚ 33/Α ) εκτός αν πρόκειται για αστικό αναδα¬ 
σμό ή ενεργό πολεοδομία, οπότε γίνεται με τις δια¬ 
τάξεις του άρθρου 20 παρ. 1 (περ. α' και β') του Ν. 
947/79 (ΦΕΚ 169/Α ). 

Ως προς τα ποσοστά της εισφοράς σε γη στις πε¬ 
ριπτώσεις Ζωνών Αστικού Αναδασμού (ΖΑΑ) εφαρ¬ 
μόζονται τα προβλεπόμενα στην παρ. 2 του παρό¬ 
ντος άρθρου. Κατ’ εξαίρεση για τις περιπτώσεις 
προγραμμάτων ενεργού πολεοδομίας η εισφορά σε 
γη ορίζεται σε ποσοστό 40%. 

4. Σε περίπτωση που η συμμετοχή σε γη πρέπει να 


ληφθεί από μη ρυμοτομούμενο τμήμα ιδιοκτησίας, 
αλλά κατά την κρίση της αρμόδιας πολεοδομικής 
αρχής το τμήμα γης που πρόκειται να αποτελέσει 
αντικείμενο εισφοράς δεν είναι αξιοποιήσιμο πολεο¬ 
δομικά ή η αφαίρεσή του είναι φανερά επιζήμια για 
την ιδιοκτησία, μπορεί να μετατρέπεται σε ισάξια 
χρηματική συμμετοχή που διατίθεται αποκλειστικά 
για τη δημιουργία κοινοχρήστων χώρων και κοινωφε¬ 
λών χρήσεων και σκοπών. Γ ια την πραγματοποίηση 
της μετατροπής εφαρμόζονται ανάλογα οι διατάξεις 
του άρθρου 9 του παρόντος διατάγματος. 

5. Τα εδαφικά τμήματα που προέρχονται από ει¬ 
σφορά σε γη διατίθενται κατά σειρά προτεραιότη¬ 
τας: 

α) για τη δημιουργία κοινοχρήστων χώρων μέσα 
στην ίδια ενότητα. 

β) για την παραχώρηση οικοπέδων σε ιδιοκτήτες 
της ίδιας ενότητας των οποίων τα οικόπεδα ρυμοτο- 
μούνται εξ ολοκλήρου ή κατά ποσοστό μεγαλύτερο 
από το καθοριζόμενο στην παρ. 2 του άρθρου αυτού 
και εφόσον δεν είναι δυνατή η τακτοποίησή τους 
σύμφωνα με τους κατά το άρθρο 12 του Ν. 1337/83 
τρόπους. 

γ) για κοινωφελείς χώρους και σκοπούς μέσα στην 
ίδια ενότητα. 

δ) για τη δημιουργία χώρων κοινοχρήστων και κοι¬ 
νωφελών χρήσεων και σκοπών για τις γενικότερες 
ανάγκες της περιοχής, καθώς και για την παραχώ¬ 
ρηση οικοπέδων σε ιδιοκτήτες άλλων πολεοδομικών 
ενοτήτων δεύτερης κατοικίας του ίδιου δήμου ή κοι¬ 
νότητας των οποίων τα οικόπεδα προορίζονται από 
το εγκεκριμένο σχέδιο εξ ολοκλήρου ή κατά ποσο¬ 
στό περισσότερο από την προκύπτουσα, σύμφωνα 
με τις κείμενες διατάξεις υποχρέωσή τους, για τη 
δημιουργία κοινόχρηστων ή κοινωφελών χώρων. 

ε) για τη μελλοντική κάλυψη αναγκών των προη¬ 
γουμένων εδαφίων της παρούσας παραγράφου. 

6. Οι ιδιοκτησίες, που ανήκουν στο Δημόσιο, σε 
Οργανισμούς Τοπικής Αυτοδιοίκησης ή σε κρατικά 
νομικά πρόσωπα δημοσίου ή ιδιωτικού δικαίου, κατά 
το μέρος, που από την πολεοδομική μελέτη ή το 
ΣΑΠΟ προορίζονται, για τη δημιουργία κοινωφελών 
χώρων της αρμοδιότητας του δημόσιου φορέα, στον 
οποίο ανήκουν ή διατίθενται, για τους ίδιους σκο¬ 
πούς με ανταλλαγή, παραχώρηση ή άλλο τρόπο με¬ 
ταξύ των αντίστοιχων φορέων, θεωρούνται αυτοδί¬ 
καια εισφερόμενες, για το σκοπό, που προορίζονται 
και δεν υπόκεινται κατά το μέρος αυτό σε άλλη ει¬ 
σφορά γης. 

7. Οι οπωσδήποτε σχηματισμένοι μέσα "στην πο- 
λεοδομούμενη περιοχή κοινόχρηστοι χώροι θεω¬ 
ρούνται ως νόμιμα υπάρχοντες και δεν λαμβάνονται 
υπόψη υπέρ των ιδιοκτητών για τον υπολογισμό της 
εισφοράς σε γη. 

8. Κατά τα λοιπά εφαρμόζονται αναλόγως οι δια¬ 
τάξεις του άρθρου 8 του Ν. 1337/83. 

Άρθρο 9 

Εισφορά σε χρήμα 

1. Οι ιδιοκτήτες ακινήτων που περιλαμβάνονται σε 
πολεοδομημένες σύμφωνα με τις διατάξεις του πα¬ 
ρόντος, περιοχές δεύτερης κατοικίας και διατηρού¬ 
νται ή διαμορφώνονται σε νέα ακίνητα, συμμετέχουν 
με καταβολή χρηματικής εισφοράς στην αντιμετώ¬ 
πιση της δαπάνης για την κατασκευή των βασικών 
κοινοχρήστων πολεοδομικών έργων. 

Η εισφορά σε χρήμα υπολογίζεται κατά τον ακό¬ 
λουθο τρόπο. 

α) για τμήμα ιδιοκτησίας εμβαδού μέχρι 250 τ.μ. 
ποσοστό 1 % της αξίας των ακινήτων. 

β) για τμήμα ιδιοκτησίας εμβαδού πάνω από 250 
τ.μ. μέχρι 500 τ.μ. ποσοστό 5% της αξίας των ακινή¬ 
των. 

γ) για τμήμα ιδιοκτησίας εμβαδού πάνω από 500 
τ.μ. μέχρι 1000 τ.μ. ποσοστό 10% της αξίας των ακι¬ 
νήτων. 

δ) για τμήμα ιδιοκτησίας εμβαδού πάνω από 1000 
τ.μ. μέχρι 4.000 τ.μ. ποσοστό 15% της αξίας των 
ακινήτων. 

ε) για τμήμα ιδιοκτησίας εμβαδού πάνω από 4000 
τ.μ. ποσοστό 20% της αξίας των ακινήτων. 

2. Για την εισφορά σε χρήμα εφαρμόζονται ανά¬ 
λογα οι διατάξεις της παρ. 2 (εδάφ. 2.1 και 2.2) και 
της παρ. 3 του άρθρου 8 του παρόντος διατάγμα¬ 
τος. 

3. Ως προς την πολεοδόμηση περιοχών δεύτερης 
κατοικίας εταιρειών μικτής οικονομίας, επιχειρή¬ 
σεων ΟΤΑ ή άλλων φορέων του δημοσίου τομέα, την 
χρηματοδότηση των έργων υποδομής αναλαμβά¬ 
νουν εξ ολοκλήρου οι αντίστοιχες εταιρείες ή επιχει¬ 
ρήσεις. 

4. Κατά τα λοιπά ισχύουν οι διατάξεις των παραγρ. 
4, 5 και 6 του άρθρου 9 του Ν. 1337/83. 

Άρθρο 10 

Ζώνες Ενεργού Πολεοδομίας, Αστικού 
Αναδασμού, Ειδικής Ενίσχυσης 
και Ειδικών Κινήτρων. 

Για τις Ζώνες Ενεργού Πολεοδομίας (ΖΕΠ) και 
Αστικού Αναδασμού (ΖΑΑ) ισχύουν τα αναφερόμενα 
στο άρθρο 10 του Ν. 1337/83 πλην του ύψους της 
εισφοράς σε γη και χρήμα για το οποίο εφαρμόζο¬ 
νται τα αναφερόμενα στα άρθρα 8 και 9 του παρό¬ 
ντος διατάγματος αντίστοιχα. 

Στις περιοχές που πολεοδομούνται με το παρόν 
διάταγμα, μπορούν να εφαρμόζονται οι Ζώνες Ειδι¬ 
κής Ενίσχυσης και οι Ζώνες Ειδικών Κινήτρων σύμ¬ 
φωνα με τις διατάξεις του άρθρου 11 του Ν. 1337/ 
83. 


Άρθρο 11 

Εφαρμογή πολεοδομικών μελετών. 

1. Η εφαρμογή των πολεοδομικών μελετών του 
άρθρου 7 πραγματοποιείται με τη σύνταξη της πρά¬ 
ξης εφαρμογής, σύμφωνα με τις διατάξεις του άρ¬ 
θρου 12 του Ν. 1337/83. 

2. Πράξη εφαρμογής μπορεί να συντάσσεται επί¬ 
σης τμηματικά για κάθε Μ.Ο.Τ., με επίσπευση του 
οικείου Ο.Τ.Α., ή ενδιαφερόμενου ιδιοκτήτη ή τοπι¬ 
κών εξωραϊστικών συλλόγων, σύμφωνα με τις διατά¬ 
ξεις του παραπάνω άρθρου. 

3. Οι μεμονωμένες πράξεις εφαρμογής σε ένα 
Μ.Ο.Τ. συντάσσονται με τις προδιαγραφές σύντα¬ 
ξης της συνολικής πράξης εφαρμογής. 

Για την έγκριση μεμονωμένης πράξης εφαρμογής 
σε ένα Μ.Ο.Τ., ο επισπεύδων υποβάλλει: 

α. Απόσπασμα του ΣΑΠΟ και της πολεοδομικής 
μελέτης του Μ.Ο.Τ. 

β. Διάγραμμα πράξης εφαρμογής σε κλίμακα 
1:1.000 ή 1:500 επί του οποίου έχει εκπονηθεί η 
μεμονωμένη πράξη εφαρμογής. 

γ. Πίνακα πράξης εφαρμογής. 

δ. Δηλώσεις και τίτλους ιδιοκτησίας. 

4. Οι χώροι του δευτέρου εδαφίου της παρ. 1 του 
άρθρου 6 δεν λαμβάνονται υπόψη υπέρ των ιδιοκτη¬ 
τών για τον υπολογισμό της εισφοράς σε γη σύμ¬ 
φωνα με την παρ. 7 του άρθρου 8 του παρόντος δια¬ 
τάγματος. 

5. Σε οικόπεδα που έχουν πρόσωπο σε διαμορφω¬ 
μένους κοινόχρηστους χώρους του πολεοδομικού 
σχεδίου είναι δυνατή η έκδοση οικοδομικής άδειας 
πριν από την κύρωση της πράξης εφαρμογής εφό¬ 
σον η οφειλόμενη εισφορά σε γη δεν είναι πολεοδο¬ 
μικά αξιοποιήσιμη. Εφόσον η εισφορά σε γη είναι 
πολεοδομικά αξιοποιήσιμη είναι δυνατή η έκδοση 
οικοδομικής άδειας πριν από την κύρωση της πρά¬ 
ξης εφαρμογής εφόσον το τμήμα του οικοπέδου 
που αντιστοιχεί στην οφειλόμενη εισφορά σε γη δε- 
σμευθεί στη θέση που θα υποδειχθεί από την αρμό¬ 
δια πολεοδομική υπηρεσία προκειμένου να χρησι¬ 
μοποιηθεί για τις μελλοντικές ανάγκες της πολεο¬ 
δομικής ενότητας (περίπτωση ε της παρ. 5 του άρ¬ 
θρου 8). 

6. Όταν κατά την κρίση της αρμόδιας πολεοδομι¬ 
κής υπηρεσίας, η εισφορά σε γη της ιδιοκτησίας δεν 
είναι αξιοποιήσιμη και μετατρέπεται εξ ολοκλήρου 
σε χρήμα, τότε προϋπόθεση για την έκδοση της οι¬ 
κοδομικής άδειας πριν από την κύρωση της πράξης 
εφαρμογής είναι η προκαταβολή από τον ιδιοκτήτη 
για τις υποχρεώσεις του σε γη και χρήμα, σύμφωνα 
με τα άρθρα 8 και 9 αντίστοιχα του παρόντοςς δια¬ 
τάγματος, ποσού ίσου προς το 10% των υποχρώ- 
σεών του, όπως υπολογίζονται βάσει υπεύθυνης δή¬ 
λωσης του ίδιου για το εμβαδόν και την αξία του ακι¬ 
νήτου του. Όταν τμήμα της ιδιοκτησίας διατίθεται 
για οποιονδήποτε από τους σκοπούς της παρ. 5 του 
άρθρου 8 του παρόντος διατάγματος τότε πριν από 

την έκδοση της οικοδομικής άδειας πρέπει ο ιδιο¬ 
κτήτης να προκαταβάλει το 20% των υποχρεώσεων 
του για την εισφορά σε χρήμα, με βάση την παρα¬ 
πάνω υπεύθυνη δήλωση. 

Η προϋπόθεση αυτή δεν ισχύει αν το ρυμοτομού- 
μενο ή οπωσδήποτε παραχωρούμενο τμήμα της 
ιδιοκτησίας είναι μεγαλύτερο της εισφοράς σε γη 
που αναλογεί σ’ αυτήν. 

7. Η έκδοση της οικοδομικής άδειας πριν από την 
κύρωση της πράξης εφαρμογής γίνεται με βάση το 
σχήμα και το εμβαδόν του οικοπέδου που κατά τον 
υπολογισμό της πολεοδομικής υπηρεσίας θα προ¬ 
κόψουν από. την εφαρμογή της πολεοδομικής μελέ¬ 
της και την απόδοση της εισφοράς της ιδιοκτησίας 
σε γη. 

8. Οι ακριβείς υποχρεώσεις του ιδιοκτήτη προσ¬ 
διορίζονται με την κύρωση της πράξης εφαρμογής 
και από το ποσόν που του αναλογίζεται έναντι των 
εισφορών, σύμφωνα με τα άρθρα 8 και 9 του παρό¬ 
ντος διατάγματος, αφαιρείται το ποσό που τυχόν κα¬ 
τέβαλε. 

9. Η πράξη εφαρμογής κυρώνεται με απόφαση 
του Νομάρχη. 

10. Τα τμήματα γης που προκύπτουν από τις ει¬ 
σφορές γης και δεν έχουν συγκεκριμένο χαρακτησι- 
σμό χρήσης από την πολεοδομιΚή μελέτη ή το 
ΣΑΠΟ, με την κύρωση και την μεταγραφή της πρά¬ 
ξης εφαρμογής καταλαμβάνονται από τον οικείο 
ΟΤΑ, φυλλάσσονται από αυτόν και απαγορεύεται 


κάθε χρήση τους μέχρι την οριστική τους διάθεση 
για τους σκοπούς της παρ. 5 του άρθρου 8 του πα¬ 
ρόντος. 

Αρθρο 12 

1. Οι ιδιοκτησίες που βρίσκονται σε περιοχές δεύ¬ 
τερης κατοικίας για τις οποίες έχει συνταχθεί πολε- 
οδομική μελέτη και ο οικείος Δήμος ή Κοινότητα 
έχει τηρήσει τη διαδικασία του άρθρου 3 του από 
17.7.1923 Ν. δ/τος, ή έχει ανατεθεί η πράξη εφαρ¬ 
μογής μέχρι της ισχύος του παρόντος Δ/τος, οφεί¬ 
λουν τις εισφορές σε γη και χρήμα που προβλέπο- 
νται από τις διατάξεις του από 16.8.1985 Π. Δ/τος 
(Δ’ 416). 

2. Το από 16/30.8.1985 (Δ 416) Π. Δ/γμα, καθώς 
και κάθε διάταξη η οποία αντίκειται στο παρόν διά¬ 
ταγμα ή ρυθμίζει κατά διαφορετικό τρόπο τα αυτά 
θέματα, καταργούνται. 

Άρθρο 13 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνή- 
σεως. 

Στον Υφυπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 27 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

Ε,ΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ .100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αι/ιού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

0 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















